TYÖNAIKA OY

Mistä löydät tulevaisuuden osaajat - Monimuotoinen rekrytointi käytännössä!
2026-08-02 00:00 - 2026-12-31 00:00 (Europe/Helsinki)
Rekrytoitko vain tuttua ja turvallista?Hyödynnä ihmisten erilaisuus – rakenna tulevaisuuden voittajajoukkue monimuotoisen rekrytoinnin keinoin!

Monimuotoinen rekrytointi mahdollistaa kaikille hakijoille yhtäläiset mahdollisuudet sekä työn hakemiseen että sen tekemiseen (design for all). Kun potentiaalisten hakijoiden joukko kasvaa, mahdollisuus sopivan tekijän löytämiseen paranee.

Video monimuotoisesta rekrytoinnista tästä linkistä.

Sinä, joka päätät yrityksesi rekrytoinneista, pohdi seuraavia kysymyksiä?

Miten tämänhetkiset rekrytointitavat tavoittavat osaajajoukon monimuotoisuuden?

Jääkö osa hakijoiden osaamisesta piiloon?

Tyssääkö joidenkin työnhaku järjestelmän esteellisyyteen tai viimeistään työhaastatteluun?

Kuvaatko työpaikkailmoituksessa riittävän konkreettisesti työn sisältöä, vain mitä hakijalta vaaditaan?

Monimuotoisen rekrytoinnin hyödyt ovat kiistattomat. Tutkimusten mukaan monimuotoiset työyhteisöt ovat innovatiivisempia, tuottavampia ja houkuttelevampia työntekijöille. Ne ovat myös vähemmän alttiita syrjinnälle ja kiusaamiselle. Erilaiset taustat, näkökulmat ja kokemukset rikastuttavat työyhteisöä ja johtavat parempaan päätöksentekoon.

Koulutussisältö:

Koulutus koostuu kahdesta kolmen tunnin osallistavasta Teams-osiosta, sekä orientoivasta ennakko- ja välitehtävästä.

YLEISTÄ TIETOA JA VALMISTAUTUMISTA

Esteettömyys ja saavutettavuus -termeinä

Sosiaalinen, psyykkinen ja kognitiivinen saavutettavuus

Miksi monimuotoinen rekrytointi on tärkeää?

Mitä saavutettava rekrytointi on?

Mitä se vaatii?

Miten saavutettavaan rekrytointiin voi valmistautua?

TYÖYHTEISÖ OSANA REKRYTOINTIA

Rekrytoinnin suunnittelu

Työpaikkailmoitus

Kanavat

Työntekijän valinta

Perehdytys ja työssä pysyminen

HAKEMUSLOMAKE

Miten hakemuslomake saadaan mahdollisimman monelle helpoksi täyttää?

Vaihtoehtoja perinteiselle hakemiselle?

HAASTATELTAVIEN VALINTA

Mitkä seikat valinnoissa kannattaa huomioida?

HAASTATTELU JA SEN VAIHTOEHDOT

Miten haastattelusta saadaan miellyttävä kokemus niin työnhakijalle kuin haastattelijalle?

Kysy lisätietoja:Pauli LeinonenPuh 044 7345 845pauli.leinonen@tyonaika.fihttps://tyonaika.fi/

Koulutuksen peruutusehdot:Peruutus on ilmoitettava viimeistään 14 vuorokautta ennen ensimmäistä koulutuskertaa.Myöhemmin tehtävistä peruutuksista veloitetaan 50 % koulutuksen hinnasta. Mikäli koulutusta ei peruuteta lainkaan, veloitetaan koko koulutustilaisuuden hinta. Peruutusehdoissa huomioidaan ylivoimainen este (Force majeure).

Kysy tarjous omalle organisaatiollesi tästä linkistä tai ota muuten yhteyttä!

Pauli LeinonenPuh. 044 7345 845pauli.leinonen@tyonaika.fi

TYÖNANTAJAYHTEISTYÖ -KOULUTUS
2026-08-02 00:00 - 2026-12-31 00:00
Työskenteletkö työllistymisen edistämisen palveluissa? Teetkö yhteistyötä työnantajien kanssa? Olet IPS-valmentaja, työvalmentaja, työhönvalmentaja, uravalmentaja, yksilövalmentaja, omavalmentaja, opettaja, lehtori tai vastaava. Edistät asiakkaittesi työllistymistä tai ammatilliseen koulutukseen pääsemistä. Jos vastasit kyllä, niin tämä koulutus on juuri sinun tarpeisiisi.

Olen vuosien aikana kerännyt työnantajilta lähes 30 kohdan listan asioista, jotka estävät heitä palkkaamasta osa- tai täsmätyökykyisiä henkilöitä. Kun näihin aina työnantajakohtaisesti löydetään vastauksia, niin yhteistyönne ja asiakkaittesi, oppilaittesi työllistymisen mahdollistuu. Näitä työnantajien pelkoja mm. käsitellään koulutuksessa ja etsitään niihin konkreettisia ratkaisuja.

Jo pitkään toiminnassa olleen Tuetun työllistymisen työhönvalmennuksessa ja viimevuosina yhä laajemmin suomeen jalkautuneen IPS-työhönvalmennuksen laatukriteereissä työnantajayhteistyön merkitys on huomattava.

Tehokas työllistyminen edellyttää pitkäjänteistä yritys- ja työnantajayhteistyötä, joka alkaa usein aivan muusta kuin työllistämisestä. Luottamuksellisen suhteen rakentaminen vaatii, että ymmärrät työnantajien arkea, haasteita ja myös pelkoja, mikä estää täsmäosaajien palkkaamisen.

Kun olet saanut tietää tiedostetut ja oikein asetetuilla kysymyksillä olet selvittänyt tiedostamattomat esteet. Tämän jälkeen täsmäosaajien työllistämisen ratkaisut mahdollistuvat.

Työhönvalmentaja ovat taitavia asiakkaidensa kohtaamisessa, kuuntelemisessa ja uusien mahdollisuuksien ja ratkaisujen löytämisessä. Nämä samat taidot ovat arvossaan myös työnantajayhteistyössä.

KOULUTUKSEN SISÄLTÖ:

TYÖNANTAJALÄHTÖINEN YHTEISTYÖ✔️ Yritys- ja työnantaja-asiakkaana: Mitä odottavat? Mikä ei johda yhteistyöhön? ✔️ Yhteistyön rakentaminen ja palveluiden tarjoaminen: Mitä palveluja ja missä tilanteissa?

TYÖNANTAJAYHTEISTYÖN VAIHEET JA KYSYMYSTEKNIIKAT✔️ Yritysten kartoitus, yhteydenotto, neuvottelu, päätös ja jälkihoito.✔️ Palvelun argumentointi: palvelujen hyödyt työnantaja-asiakkaalle.✔️ Toimiva viesti ”myyntipuhe”✔️ Kysymyksiä ja vastauksia työnantajien ennakkoluuloihin, väärinymmärryksiin ja pelkoihin palkata täsmä- tai osatyökykyisiä.

Koulutus:Koulutus toteutetaan 2 x 3 tunnin osallistavana verkkokoulutuksena. Koulutuksesta saat todistuksen sähköpostiisi.

Lisätietoja kouluttajasta tästä linkistä!

Vinkkejä työnantajayhteistyöhön tästä linkistä.

Kysy räätälöity tarjous omalle organisaatiollesi tai työllisyyttä edistävälle hankkeellesi tästä linkistä tai ota muuten yhteyttä!

Ystävällisin terveisin Pauli LeinonenYrittäjä | työllisyys- ja koulutusasiantuntijaPuh. 044 7345 845pauli.leinonen@tyonaika.fi

MELBA KERTAUS: TÄYDENNÄ JA VIIMEISTELE ARVIOINTITAITOJASI
2026-08-02 00:00 - 2026-12-31 00:00
Olet aiemmin osallistunut Melba-koulutukseen ja haluat päivittää tai syventää osaamistasi psykososiaalisen työn vaativuuden ja tekijän arvioinnissa? Onko lopputyö jäänyt kesken ja teet työssäsi arviointeja ja tarvitset virallisen lisenssin? Tämä kertauskoulutus tarjoaa sinulle mahdollisuuden vahvistaa arviointitaitojasi ja saada varmuutta osaamiseesi. Koulutus järjestetään verkossa Moodle-oppimisalustalla. Siellä on videoita, tehtäviä, materiaalia ja helppoja harjoituksia, joita voi tehdä itsenäisesti.

Koulutuksen tavoitteet ja hyödyt:

Saat varmuutta arviointityöhön ja kertausta Melban käyttöön

Kaikki osallistujat saavat käyttöönsä uusimmat arviointilomakkeet

Lopputyön tehneet saavat virallisen Melba-arviointilisenssin, joka oikeuttaa menetelmän käyttöön itsenäisesti

Koulutuksen kesto:

Lisenssin jo omaaville: 2,5 tuntia

Ilman lisenssiä ja lopputyö kesken: 2,5 + 1,5 tuntia verkkokoulutusta sekä 1 tunnin henkilökohtainen Teams-ohjaus lopputyön viimeistelyyn ja palautteeseen.

Koulutuksen sisältö:

Koulutus 1 Verkkokoulutus (kaikille osallistujille)

Ennakkotehtävä: Työhönvalmentajan työn vaativuuden arviointi (videocase)

Sisältö:

Melba-arvioinnin perusteet

Ennakkotehtävän purku ja keskustelu

Melba-määritteiden tarkastelu ja vertailu

Avoimet kysymykset ja keskustelua arviointitilanteista

Koulutus 2 Verkkokoulutus (osallistujille, joilla ei ole Melba-lisenssiä. Myös lisenssin omaavat voivat halutessaan osallistua kertaamaan ja vahvistamaan osaamistaan.

Sisältö:

Vertailuprofiilien ja raportoinnin perusteet

Lopputyön ohjeistus:

Työn vaativuusarviointi (oma työ tai videotapaus)

Tekijän taitoarviointi (oma asiakas tai esimerkki)

Vertailu ja raportin laatiminen

Lopputyön aikataulun sopiminen

Avoimet kysymykset

Melba-kertauskoulutus – Kampanjahinnasto:

Kertauspaketti (lisenssin jo omaaville)

Hinta: 150 € (alv 0%)Sisältää 2,5 tunnin verkkokoulutuksen ja käyttöoikeuden uusimpiin Melba-arviointilomakkeisiin.

Lisenssipaketti (lopputyö tekemättä / ei lisenssiä)

Hinta: 250 € (alv 0%)Sisältää 2,5 + 1,5 tunnin verkkokoulutuksen, 1 tunnin henkilökohtaisen Teams-ohjauksen lopputyön viimeistelyyn, Melba-arviointilisenssin ja uusimmat arviointilomakkeet.

Ryhmäalennus (vähintään 2 hlöä samasta organisaatiosta)

Kertauspaketti: 100 € / hlö (alv 0%)Lisenssipaketti: 200€ / hlö (alv 0%)

Melba-peruskoulutus: Jos Melba-menetelmä ei ole sinulle entuudestaan tuttu ja haluat suorittaa koko peruskoulutuksen, löydät lisätietoa ja ilmoittautumisen täältä:

Koulutus toteutetaan yhteistyössä Vamlas-säätiön kanssa.

Koulutuksen ajankohta sovitaan erikseen. Mikäli olet kiinnostunut osallistumaan, ota yhteyttä niin saat lisätietoa ja voimme sopia toteutuksesta.

Lisätietoja: Pauli LeinonenPuh. 044 7345 845pauli.leinonen@tyonaika.fi

IMBA-KERTAUSKOULUTUS: PÄIVITÄ OSAAMISESI FYYSISEN KUORMITTAVUUDEN JA TYÖKYVYN ARVIOINTIIN
2026-08-02 00:00 - 2026-12-31 00:00
Oletko aiemmin osallistunut IMBA-koulutukseen ja haluat päivittää tai syventää osaamistasi työn fyysisen kuormittavuuden, työkyvyn, työturvallisuuden ja työolosuhteiden arvioinnissa? Onko lopputyö jäänyt kesken, mutta käytät menetelmää työssäsi ja tarvitset virallisen lisenssin? Tämä kertauskoulutus tarjoaa sinulle mahdollisuuden vahvistaa arviointitaitojasi ja saada varmuutta osaamiseesi.

Koulutus järjestetään verkossa Moodle-oppimisalustalla. Alustalta löydät videot, tehtävät, materiaalit ja helppoja harjoituksia, joita voi tehdä itsenäisesti.

IMBA on arviointiväline, jonka avulla voidaan realistisesti ja tarkasti kuvata työn fyysisiä vaatimuksia sekä ympäristötekijöitä – esimerkiksi silloin, kun työkyky on alentunut ja tarvitaan ratkaisuja työjärjestelyihin tai kevennettyyn työnkuvaan.

Koulutuksen tavoitteet ja hyödyt:

Saat varmuutta työn fyysisen kuormittavuuden ja työkyvyn arviointiin.

Kertaat IMBA-menetelmän käyttöä ja määritteiden hyödyntämistä.

Kaikki osallistujat saavat käyttöönsä uusimmat IMBA-arviointilomakkeet, sekä vain 25 kohtaisen arviointilomakkeen, jolla on nopea tehdä arviointeja.

Lopputyön tehneet saavat virallisen IMBA-lisenssin, joka oikeuttaa menetelmän käyttöön itsenäisesti

Koulutuksen kesto:

Lisenssin jo omaaville: 2,5 tuntia

Ilman lisenssiä ja lopputyö kesken: 2,5 + 1,5 tuntia verkkokoulutusta + 1 h henkilökohtaista Teams-ohjausta lopputyön palautukseen

Koulutuksen sisältö:

Koulutus 1: Verkkokoulutus (kaikille osallistujille)Ennakkotehtävä: Pakettiautonkuljettajan työn kuormittavuuden arviointi ruokakassijakelussa

Sisältö

IMBA-arvioinnin perusteet

Ennakkotehtävän purku ja keskustelu

IMBA-määritteiden tarkastelua ja vertailua

Työn kuormittavuustekijöiden tunnistaminen (esim. nostot, toistot, asennot)

Työolosuhteet ja järjestelyt (työaika, vuorotyö, työturvallisuus)

Avoimet kysymykset ja keskustelu arviointikokemuksista

Koulutus 2. Verkkokoulutus (osallistujille, joilla ei vielä ole lisenssiä – lisenssin omaavat voivat halutessaan osallistua)

Sisältö:

Vertailuprofiilit ja raportoinnin perusteet

Lopputyön ohjeistus:

Työn vaativuusarviointi (oma työ tai videotapaus)

Tekijän työkyky- ja taitoarviointi

Tulosten vertailu ja raportointi

Lopputyön aikataulun sopiminen

Avoimet kysymykset

IMBA-kertauskoulutus – Kampanjahinnasto (hinnat alv 0%)

Kertauspaketti (lisenssin jo omaaville)Normaalihinta: 150 € Kampanjahinta: 120 € Sisältää 2,5 h verkkokoulutuksen ja uusimmat IMBA-lomakkeet, sekä sähköisen arviointioppaan.

Lisenssipaketti (lopputyö tekemättä / ei lisenssiä)Normaalihinta: 250 € Kampanjahinta: 220 € Sisältää koko koulutuskokonaisuuden + lisenssin + henkilökohtaisen ohjauksen, sekä sähköisen arviointioppaan.

Ryhmäalennus (väh. 2 hlöä samasta organisaatiosta)

Kertauspaketti: 100 € / hlö

Lisenssipaketti: 200 € / hlö

Koulutuksen ajankohta sovitaan erikseen. Mikäli olet kiinnostunut osallistumaan, ota yhteyttä niin saat lisätietoa ja voimme sopia toteutuksesta.

Etsitkö IMBA-peruskoulutusta?

Jos IMBA-menetelmä ei ole sinulle entuudestaan tuttu ja haluat suorittaa koko peruskoulutuksen, löydät lisätietoa ja ilmoittautumisen täältä.

Koulutus toteutetaan yhteistyössä Vamlas-säätiön kanssa.

Lisätietoja:Pauli Leinonen044 7345 845pauli.leinonen@tyonaika.fi

OSAAMINEN, TYÖNHAKU JA TYÖNANTAJAYHTEISTYÖ -käytännön koulutus työllisyysalan ammattilaisille
2026-08-02 09:00 - 2026-12-31 16:00
Tämä käytännönläheinen 3 × 2 tunnin verkkokoulutus tarjoaa työkaluja asiakkaan osaamisen kartoittamiseen ja sanoittamiseen, vaikuttavaan työnhakuun sekä tulokselliseen työnantajayhteistyöhön. Koulutus sopii työllisyyspalveluiden ammattilaisille, jotka haluavat vahvistaa asiakastyötään ja tukea työnhakijoiden etenemistä työelämään konkreettisin, nopeasti käyttöön otettavin menetelmin. Koulutuksen viitekehyksenä on työn muotoilun Ratko, työn ja ihmisen arviointivälineet IMBA ja Melba.

Koulutus yhdistää kolme näkökulmaa:

työkyvyn, osaamisen ja motivaation kartoituksen

vaikuttavan ja tavoitteellisen työnhaun

tuloksellisen työnantajayhteistyön ja monimuotoisen rekrytoinnin

Koulutus sopii erityisesti:

työ- ja työhönvalmentajille

ura- ja yksilövalmentajille

oma- ja IPS-valmentajille

työllisyysasiantuntijoille ja kuntien työllisyyden parissa työskenteleville

ammatillisen kuntoutuksen asiantuntijoille

kaikille, jotka edistävät asiakkaidensa työllistymistä

Koulutuksen tavoitteet osallistujalle:

osaa arvioida asiakkaan työkykyä, sanoittaa osaamista ja motivaatiota työelämälähtöisesti

tunnistaa, miten asiakas voidaan nähdä kykenevänä yksilönä

osaa rakentaa selkeän, realistisen työnhakustrategian asiakkaan kanssa

osaa hyödyntää tekoälyä ja muita teknisiä välineitä työnhaun ja asiakastyön tukena

osaa käydä työnantajakeskusteluja, joissa palveluiden ja asiakkaiden hyödyt avataan ymmärrettävästi

saa konkreettisia työkaluja, lomakkeita ja malleja, joita voi käyttää heti asiakastyössä

Koulutuksen sisältö:

Koulutus 1: Osaaminen, työkyky ja motivaatio

Painopiste on asiakas- ja työelämälähtöisessä työkyvyn sekä osaamisen tarkastelussa, ja siinä, miten osaaminen ja motivaatio voidaan tunnistaa, jäsentää ja sanoittaa työnhaun ja työllistymisen tueksi.

Sisältö:

palveluohjaus: ensin kohtaaminen, sitten palvelu

mitä työkyky on, ja mitä siihen vaikuttaa

työkyvyn mallit: työllistyvyyslähtöinen, tasapaino- ja psykososiaalinen työkyvyn malli

käsitteet: työkykyinen, osatyökykyinen, täsmätyökykyinen

osatyökykyisestä täsmätyökykyiseksi: yksilö- ja työtehtävälähtöiset ratkaisut

työn muokkaus työllistymisen tukena

osaamisen ja motivaation tunnistaminen

vahvuuksien näkyväksi tekeminen työnhakijalle ja työnantajalle

Harjoitus: asiakkaan työkyvyn, osaamisen ja motivaation arviointi valitun työtehtäväesimerkin avulla.

Viitekehyksenä IMBA ja Melba -työkyvyn arviointimenetelmät sekä Ratko-menetelmä työn muotoiluun.

Koulutus 2: Osaamisen sanoittaminen ja työnhaku käytännössä

Painopiste on osaamisen näkyväksi tekemisessä ja työnhaun tapojen kehittämisessä niin, että asiakkaan vahvuudet ja erikoisosaaminen tulevat esiin jo työnhaun alkuvaiheessa. Koulutuksessa opitaan, miten osaaminen sanoitetaan työnantajan tarpeisiin, miten hakemus ja CV rakennetaan erottuviksi, ja millä keinoilla työnhakija voi erottua suhteessa muihin hakijoihin.

Sisältö:

osaamisen sanoittaminen työmarkkinoiden näkökulmasta

työnhakustrategia: tavoitteet, keinot, kanavat ja erilaiset työhakemukset

miten saada CV ja hakemus kuntoon asiakkaan kanssa

Tekoäly työnhaun tukena:

miten tekoäly auttaa osaamisen ja vahvuuksien jäsentämisessä

miten varmistetaan, että sisältö säilyy asiakkaan omana

käytännön esimerkkejä keinoista hyödyntää tekoälyä asiakastyössä

Tekniset välineet asiakastyön tukena:

Miten hyödynnetään tekstinkäsittelyohjelmia, kuten Wordin sanelu ominaisuutta, osaamisen sanoittamisessa?

Esim. ehdotukset ja mallitekstit asiakkaan taustojen, vahvuuksien ja tavoitteiden jäsentämisessä

miten mallitekstit auttavat CV:n profiilitekstiä, hakemuskirjettä, työelämäunelmien kuvaamista tai aiempien kokemusten esittelyä

tuki asiakkaille, joiden suomen kielen taito on rajallinen: sanavaraston rikastaminen, lauserakenteiden parantaminen, sisällön selkeyttäminen

työkalujen käyttö yhdessä asiakkaan kanssa niin, että ne tukevat oppimista ja osallisuutta eivätkä korvaa sitä.

Harjoitus: Osaamisen sanoittaminen haettuun tehtävään sopivaksi, sekä sisällön muokkaaminen CV:n profiilitekstiksiin ja hakemukseen teknisten välineiden avulla.

Koulutus 3: Työnantajayhteistyö

Painopiste on työnantajien kohtaamisessa, ennakkoluulojen purkamisessa ja palveluiden hyötyjen sanoittamisessa.

Sisältö:

työnantajien odotukset ja näkökulma rekrytointiin

työllistymistä estävien ennakkoluulojen ja huolien käsittely

miten puhua työkyvystä ja osaamisesta myönteisesti ja ratkaisukeskeisesti

työn muokkauksen ja erilaisten työllistymisratkaisujen tarjoaminen vaihtoehdoiksi

palveluiden hyötyjen avaaminen työnantajan kielellä

Harjoitus: Hyötyjen myynti ja argumentointi. Case-tilanne: työnantajan huoli ja siihen vastaaminen.

Osallistuja saa koulutuksen jälkeen:

työkyvyn ja osaamisen sekä työn vaativuuden arvioinnin tarkistuslistat

työnhakustrategian runkopohjan

tiiviin ohjeistuksen tekoälyn ja teknisten välineiden hyödyntämisestä asiakastyössä

Hyödyt organisaatiolle:

lisää vaikuttavuutta työllisyyspalveluihin – työllisyys paranee

yhteinen kieli työkyvystä, osaamisesta ja työn vaativuudesta

selkeät mallit työnhakuprosessin ja työnantajayhteistyön tueksi

Hyödyt osallistujalle:

konkreettisia työkaluja, joita voi käyttää heti

lisää varmuutta työkyvystä, osaamisesta ja motivaatiosta keskustelemiseen

tukea työnhakijoiden motivointiin ja työnhakuun

rohkeutta ja valmiutta työnantajakeskusteluihin

parempi ymmärrys siitä, miten tekoäly ja tekniset välineet voivat tukea työtäsi, eivät korvata sitä

Kouluttaja:

Koulutuksen vetäjänä toimii työllisyyden edistämisen asiantuntija, jolla on yli 20 vuoden kokemus työnhakijoiden, työnantajien ja monialaisten verkostojen kanssa työskentelystä. Kouluttanut satoja työllisyys- ja työkyvyn asiantuntijoita ja kohdannut satoja työnhakijoita. Kokemusta IMBA-, Melba- ja Ratko-menetelmien hyödyntämisestä työnantaja ja asiakastyössä.

Kiinnostuitko koulutuksesta?

Voimme toteuttaa koulutuksen:

organisaatiollenne räätälöitynä

alueellisena tai seudullisena yhteiskoulutuksena

osana työllisyyden kehittämishanketta

Pyydä tarjous tai ole suoraan yhteydessä, jos haluat koulutuksen omalle organisaatiolle, hankkeelle tai useammalle henkilölle. Osallistujia enimmillään 40.

Ystävällisin terveisin

Pauli LeinonenYrittäjä – työllisyys- ja koulutusasiantuntijaPuh. 044 7345 845pauli.leinonen@tyonaika.fi

Rakenna tulevaisuuden työtä – käytännön ratkaisut työn muotoiluun RATKO® Business-sertifiointikoulutus
2026-08-02 09:00 - 2026-12-31 12:00
Työelämä muuttuu nopeammin kuin koskaan. Työn muotoilu tarjoaa siihen konkreettiset työkalut. Vaikka juuri nyt monilla aloilla eletään työntekijöiden ylitarjonnan aikaa, fiksut ja kauaskatseiset organisaatiot varautuvat jo seuraavaan osaajapulaan.

Työ ei enää koostu valmiista toimenkuvista, vaan sitä pilkotaan arvoa tuottaviin osiin, joita jaetaan tarkoituksenmukaisesti ihmisille ja tekoälytoimijoille. Näin syntyy täysin uusia rooleja ja tapoja organisoida työtä — joustavammin, tehokkaammin ja vaikuttavammin. Samanaikaisesti tiimien monimuotoisuus, kasvavat odotukset, työkyvyn vaihtelu ja työn sujuvuuden pullonkaulat haastavat toimintaa. Pelkkä työnkuvien päivittäminen ei enää riitä. Tarvitaan systemaattinen tapa rakentaa työtä niin, että se tukee sekä tuottavuutta että ihmisten erilaisia vahvuuksia ja elämäntilanteita.

Katso työn muotoilun Ratko-video tästä linkistä.

RATKO-menetelmän sertifiointikoulutus vastaa tähän tarpeeseen. Se on ainoa koulutus, joka antaa virallisen pätevyyden hyödyntää rekisteröityä RATKO®-menetelmää ja toteuttaa osallistavia työn muotoilun prosesseja organisaatioissa — laadukkaasti, vaikuttavasti ja tutkittuun tietoon perustuen.

Työn muotoilun Ratko-menetelmäkoulutus

Ratko-menetelmän käyttäjäkoulutuksessa opitaan fasilitointimenetelmiä ja työnmuotoilun perusperiaatteita. Menetelmää voi hyödyntää mm. rekrytoinneissa, työssä jaksamisen ja työhön paluun ratkaisuissa, asiakastyössä, sekä oman organisaation sisäisissä kokouksissa ja kehittämisen välineenä.

Koulutuksen tavoitteet:

Osaat suunnitella ja toteuttaa osallistavan Ratko-työpajan, jossa tiimi tai työyhteisö muotoilee tavoitteiden mukaisen muokatun työnkuvan olemassa olevista työtehtävistä.

Yrityksille ja muille työnantajille:

Koulutuksessa opit erilaisia työn muotoilun tapoja: yksilö, työtehtävä- kuin työyhteisölähtöisiä. Näitä voit hyödyntää mm. monimuotoisessa rekrytoinnissa, työssä jaksamisen ja työhön paluun ratkaisuissa, sekä henkilöstön kehittämisessä ja työkykyjohtamisessa.

Millainen työnjako hyödyntäisi henkilöstön osaamista parhaiten, ja tukisi samalla uusien ideoiden sekä innovatiivisten ratkaisujen kehittämistä organisaation toiminnan kehittämiseksi?

Koulutuksesta hyötyvät erityisesti rekrytoinnin ja työkyvyn asiantuntijat, monimuotoisen työelämän edistäjät sekä esihenkilöt. Koulutus sopii myös kaikille, jotka ovat kiinnostuneita työn muotoilusta ja fasilitointitaitojen kehittämisestä.

Menetelmän vaikuttavuudesta on myös tutkittua tietoa:

Työsuojelurahasto: Kaikille sopiva työ- ja työyhteisöTurun yliopisto, Juha Klemelä: Vaikuttavuutta työn muotoilulla (SROI-analyysi)

Koulutuksen hyväksytysti suorittamisesta saa Ratko-sertifikaatin. Ratko-menetelmä on rekisteröity tavaramerkki ®

Verkkokoulutuksen sisältö:

Koulutus 1/2 ( 3 tuntia)

Mitä Ratko-menetelmä on?

Mitä työn muotoilu tarkoittaa?

Työn muotoilun tapoja ja case-esimerkkejä

Työn analyysi, sen merkitys ja hyödyt

Välitehtävä: oman työn tai organisaation haluamien tehtävien analyysi.

Koulutus 2/2 (3 tuntia)

Työn muotoilun työpajaharjoitus

Fasilitoinnin perusteet

Hyödyt ja käyttömahdollisuudet

Koulutus voidaan toteuttaa lähitoteutuksena, jolloin kesto on yksi työpäivä. Lähikoulutuksessa osallistujat tekevät työn analyysin ohjeen mukaan ja tuovat sen mukanaan koulutuspäivään.

Kysy räätälöity tarjous koulutuksesta omalle organisaatiollesi tästä linkistä tai ota muuten yhteyttä.

Koulutus toteutetaan yhteistyössä Vamlas-säätiön kanssa.

TerveisinPauli LeinonenYrittäjä, koulutus- ja työllisyysasiantuntijaPuh. 044 7345 845pauli.leinonen@tyonaika.fi
